|  |
| --- |
| **NAROČNIK** |
| **Naziv in sedež** | **Splošna bolnišnica "dr. Franca Derganca" Nova Gorica****Ulica padlih borcev 13A****5290 Šempeter pri Gorici** |
| **ID št. za DDV** | SI11427205 |
| **Matična številka** | 5055695 |
| **Transakcijski račun** | SI56 0110 0603 0279 058 |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** | prim. Nataša Fikfak, dr. med., spec. int. med. in hemat. |

in

|  |  |  |  |
| --- | --- | --- | --- |
| **PONUDNIK/IZVAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Transakcijski račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  |
| **Podpisnik** |  |

sklepata

|  |
| --- |
| **POGODBO O IZVEDBI STROKOVNEGA NADZORA GRADNJE****številka <številka pogodbe>** |

### I. PODLAGA POGODBE

**1. člen**

|  |  |
| --- | --- |
| **Oznaka javnega naročila, ki je podlaga za sklenitev pogodbe** | 271-2/2018 |

# II . PREDMET POGODBE IN OBSEG PREVZETIH STORITEV

**2. člen**

Predmet pogodbe je izvedba strokovnega nadzora pri projektu Novogradnja Oddelka za invalidno mladino in rehabilitacijo Splošne bolnišnice "Dr. Franca Derganca Nova Gorica" na Stari Gori – 1. FAZA, JN009799/2017-B01; z dne 27.11.2017, Gradbeno dovoljenje, št. 351-402/2016/33 z dne 03.05.2017, izdano s strani UENG in Odločba UENG, dok. št. 351-304/2017/8 z dne 11.07.2017 (fazna gradnja), investitor je Ministrstvo za zdravje RS.

Gradbeni nadzor obsega poleg gradbenega nadzora skladno z zakonodajo o graditvi objektov tudi kvalitativni, tehnični in finančni nadzor nad gradnjo ter vodenje in koordinacijo izvedbe projekta, tehnično svetovanje in druge inženirske storitve v izvedbi po vsakokratni veljavni zakonodaji upoštevajoč določila zakonodaje s področja graditve objektov, varovanja okolja in javnega naročanja.

Vrsta, lastnosti, kakovost in opis predmeta pogodbe so opredeljeni v obrazcu ePRO – Specifikacije, ki je priloga pogodbe.

Pogodben obseg del zajema vsa prej navedena opravila v zvezi s predmetom pogodbe za izvedbo del z izbranimi izvajalci del in njihovimi podizvajalci vključno s potekom garancijske dobe, kot tudi tista opravila, ki niso navedena, so pa potrebna za kvalitetno in pravočasno realizacijo izvedbe in jih bo izvajalec izvajal po pisnih navodilih naročnika oziroma upoštevajoč vsakokratno veljavno zakonodajo.

**3. člen**

Izvajalec s podpisom te pogodbe potrjuje, da je v celoti seznanjen z obsegom in zahtevnostjo storitev po tej pogodbi, za katere se šteje, da so zajete v pogodbenem obsegu del in ponudbi izvajalca, četudi jih naročnik in izvajalec nista izrecno opredelila.

Izvajalec zagotavlja, da bo pogodbene storitve opravil pravilno in kvalitetno po pravilih stroke, v skladu z veljavnimi predpisi - zakonodajo (zakoni, pravilniki, tehnične specifikacije), tehničnimi navodili in priporočili ter normativi ter zadnjim stanjem gradbene tehnike.

Izvajalec je za namene kvalitetne izvedbe pogodbenih storitev imenoval strokovno usposobljene delavce Inženirja koordinatorja, Odgovornega nadzornika in po potrebi njegove pomočnike: Odgovorne nadzornike za gradbeno obrtniška dela, za strojno inštalacijska dela, za elektro-inštalacijska dela in za geotehnični nadzor.

Izvajalec mora zagotavljati vsakodnevno prisotnost odgovornega nadzornika in na zahtevo naročnika tudi vsakodnevno prisotnost odgovornega nadzornika gradbeno obrtniških del ter najmanj dvakrat tedensko prisotnost odgovornega nadzornika za strojno instalacijska in elektro-instalacijska dela, vse v času izvedbe in geotehnični nadzor najmanj v času izvajanja temeljenja. V času izvajanja posameznih del na terenu pa vsakodnevno prisotnost odgovornega nadzornika za dela v izvajanju. V primeru zahteve naročnika izvajalec zagotovi tudi vsakodnevno stalno prisotnost odgovornih nadzornikov.

V primeru morebitne zamenjave posameznika – strokovno usposobljenega delavca, mora izvajalec predložiti naročniku v potrditev nov seznam - predlog, vključno z vso z javnim razpisom zahtevano dokumentacijo o tej osebi, ki potrjuje vsaj enakovredno usposobljenost novega posameznika – strokovno usposobljenega delavca. Ne glede na prejšnje navedbe, je izvajalec sam odgovoren za s to pogodbo prevzeta dela in obveznosti.

Izvajalec prav tako ne sme, brez predhodnega pisnega soglasja naročnika, naročati ali potrjevati posameznim izvajalcem (izvajalcu del) nikakršnih del, ki bi lahko povzročila kakršnokoli spremembo pogodbene cene, poslabšanje kvalitete ali zamude, saj ga naročnik izrecno seznanja s tem, da posluje kot javni subjekt in da ga obvezuje med drugim zakonodaja javnih financ.

V času opravljanja del po tej pogodbi izvajalec, razen plačila po tej pogodbi, ne sme imeti nikakršnih dodatnih premoženjskih ali drugih koristi na osnovi izvajanja del po tej pogodbi kot npr. trgovske ali druge provizije, popuste, nagrade za posredovanje pri predaji del raznim izvajalcem in/ali dobaviteljem ali podobno v odnosu do izvajalca in podizvajalcev ter ostalih sodelujočih na projektu. Enako velja za njegove podizvajalce ali posameznike – strokovnjake, ki jih izvajalec angažira.

Vse ostale nerešene zadeve, kot tudi morebitne probleme (težave in ovire) v zvezi z izvajanjem te pogodbe, pogodbeni stranki rešujeta sproti in dogovorita sporazumno, če je to mogoče.

Naročnik lahko odpove ali zamakne izvedbo po tej pogodbi v posameznem delu ali celoti, iz razlogov na strani naročnika ali tretjih oseb. V tem primeru ta pogodba za neodpovedane oziroma nespremenjene dele ali celote opravil še vedno ostane v veljavi v višini pogodbeno določene vrednosti, sklene pa se dodatek k pogodbi. Za zamaknjene dele ali celoto opravil se izvajalec zaveže skleniti z naročnikom dodatek k pogodbi po ponudbenih izhodiščih, in sicer v kolikor zamik ne presega dve koledarski leti, pri čemer se denarne obveznosti v prvem letu ne valorizirajo. Če je valorizacija utemeljena, se denarne obveznosti po preteku tega obdobja lahko valorizirajo z indeksom cene, ki ga uradno objavlja: Združenje za gradbeništvo in industrijo gradbenih materialov pri Gospodarski zbornici Slovenije za stanovanjsko gradnjo skladno s Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Ur.l. RS, št. 1/2004).

**III. CENA IN PLAČILO**

**4. člen**

|  |  |  |
| --- | --- | --- |
| **Storitve** | **Vrednost v EUR****brez DDV** | **Vrednost v EUR****z DDV** |
| izvajanje storitev gradbenega nadzora \* |  |  |

\* naročnik ocenjuje, da je obseg storitev 1.000 ur

Pogodbena cena je fiksna in določena kot skupaj dogovorjena cena (cena določena v skupnem znesku), ki se ne spremeni zaradi nastalih presežnih ali manjkajočih del, kot tudi ne zaradi obsega in vrednosti nepredvidenih del, za katere je izvajalec ob sklenitvi te pogodbe vedel ali moral vedeti, da se morajo izvesti.

V pogodbeno ceno \_\_\_\_\_\_\_\_\_\_\_\_\_EUR (z besedo: \_\_\_\_\_\_\_\_ evrov) je vključen davek na dodano vrednost v višini 22% vrednosti pogodbenih del.

Cena urne postavke za izvajanje storitev gradbenega nadzora \_\_\_\_\_\_\_\_\_\_ je EUR brez DDV oz. \_\_\_\_\_\_\_\_\_\_\_\_ EUR z DDV.

Izvajalec je dolžan za opravljene storitve izstaviti naročniku e-račun, skladno z dinamiko iz 5. člena pogodbe. Rok plačila je 60 dni po prejemu e-računa na transakcijski račun št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pri banki: \_\_\_\_\_\_\_\_\_\_\_\_\_\_\_\_.

V primeru spremembe davčnih predpisov v času trajanja te pogodbe, ki bi določali spremembo v tej pogodbi upoštevane stopnje DDV, ki bi posledično vplivala na dogovorjeno pogodbeno ceno iz prvega odstavka te točke, se neto skupna pogodbena cena ne spremeni, izvajalcu pa se ne glede na določbo fiksnih enotnih pogodbenih cen za posamezna dela prizna razlika v ceni zaradi DDV. Spremenjena davčna stopnja se v pogodbenem razmerju uporablja neposredno, brez vnovične sklenitve dodatka za ta namen, pri čemer ta določba ne velja za primere morebitnih novih davkov, ki jih morata pogodbeni stranki upoštevati.

**5. člen**

E-račune bo naročnik pregledal in potrdil ali zavrnil v 8 delovnih dneh. Naročnik bo plačal pogodbeno ceno iz 1. odstavka 4. člena te pogodbe, na osnovi potrjenih e-računov v 60 dneh po prejemu na transakcijski račun izvajalca na naslednji način:

* do 90% celotne pogodbene cene oz. EUR v 17 mesečnih obrokih na osnovi izstavljenih mesečnih situacij oz. poročil o izvedenih delih. - računov, ki bodo skladni z napredovanjem del pri graditvi in skladno s potrjenim finančnim planom;
* 5% pogodbene cene oz. EUR po pridobljenem in pravnomočnem uporabnem dovoljenju;
* 5% pogodbene cene oz. EUR po podpisanem končnem obračunu z gradbenimi izvajalci;

|  |
| --- |
| **Oddaja del podizvajalcem** |

[ ]  DA [ ]  NE

V kolikor izvajalec pri izvajanju naročila nastopa s podizvajalci, se zavezuje, da bo z njimi sklenil pogodbe, v katerih bo natančno določena vrsta in obseg dela ter cena za opravljene storitve. Eventuelna neposredna plačila podizvajalcem se uredijo z asignacijo. Če podizvajalec ne zahteva neposrednega plačila mora (glavni) izvajalec najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo. Izvajalec mora za vsako zamenjavo podizvajalca pridobiti predhodno soglasje naročnika.

|  |  |  |  |
| --- | --- | --- | --- |
| Št. | Podizvajalec(naziv in sedež) | Opis del | Delež oddanih del v % od celote |
| 1 |  |  |  |
| 2 |  |  |  |
| 3 |  |  |  |

V kolikor izvajalec pri izvajanju naročila nastopa s podizvajalci, se zavezuje, da bo z njimi sklenil pogodbe, v katerih bo natančno določena vrsta in obseg dela ter cena za opravljene storitve.

**IV. Roki**

**6. člen**

Roki izvedbe: v terminu izvajanja GIO del.

Izvajalec del po tej pogodbi je v ceni izvedbe storitve dolžan upoštevati morebitno podaljšanje roka izvajanja del.

Na osnovi potrjenega končnega izvedbenega terminskega plana velja, da je prekoračitev posameznih rokov za več kot 10% iz razlogov na strani izvajalca lahko razlog po tej pogodbi, zaradi katerega naročnik lahko odstopi od pogodbe brez povrnitve škode ali zmanjša plačila posameznih izdanih računov za 5%, ki jih izplača, ko je zamuda nadoknadena.

Med izvedbo storitev bo izvajalec v dogovorjenih časovnih razmikih pismeno obveščal naročnika o posameznih fazah in stanju pri izvajanju pogodbenih del in pravočasno opozarjal na morebitne ovire za izvedbo naloge. Izvajalec se obvezuje storiti vse, kar sodi v obseg prevzetih obveznosti, da bodo objekti, ki so predmet te pogodbe izvedeni skladno s potrjenim končnim terminskim planom.

**V. Obveznosti pogodbenih strank**

**7. člen**

**Izvajalec se obvezuje:**

1. sodelovati z investitorjem in naročnikom pri uvedbi izvajalca gradbeno obrtniških in inštalacijskih dela v delo;
2. nadzorovati, da se gradbena obrtniška in inštalacijska dela izvajajo skladno s pogodbo, pridobljenim gradbenim dovoljenjem, projktno dokumentacijo PGD in PZI;
3. izvajati nadzor nad tem, ali se v PZI sprotno vnašajo spremembe in ali se s takšnimi spremembami strinjata investitor, naročnik in projektant. Vsa dokumentacija, potrebna za PID mora biti arhivirana. Poleg vnosov sprememb v načrte PZI je nadzor odgovoren tudi za izdelavo foto arhiva v digitalni obliki, ki je sestavni del PID. Iz foto arhiva mora biti razvidno vse, kar je v končni fazi gradnje skrito in prikrito v gradbeni konstrukciji,
4. izvajati nadzor nad tem, ali se spoštujejo vsi zakoni in predpisi s področja gradnje objektov,
5. izvajati nadzor nad tem, ali so pred vgradnjo predloženi vsi ustrezni dokumenti, ki dokazujejo ustreznost materialov in opreme,
6. vse ugotovitve sproti vpisati v gradbeni dnevnik,
7. sproti preverjati količino in kvaliteto materiala,
8. sproti dnevno preverja urejenost gradbišča,
9. prevzeta dela izvršiti strokovno pravilno, vestno in kvalitetno po vseh sodobnih izsledkih stroke, v skladu z vsemi veljavnimi predpisi, zakoni in standardi ter zadnjim stanjem gradbene tehnike;
10. da bo skrbel za izvedbo del s skrbnostjo dobrega strokovnjaka;
11. da bo investitorju in naročniku omogočil vpogled v izvajanje pogodbenih del, ter da bo upošteval njegova navodila in ga bo sprotno pisno obveščal o vseh aktivnostih pri izvajanju pogodbenih del;
12. da bo skrbno ugotavljal vsa dejstva v okviru sprejetih nalog in investitorja in naročnika sproti obveščal o vsem, zlasti tista, ki bi lahko vplivala na investitorjeve in naročnikove obveznosti in interese oz. bi povzročile povečanje stroškov ali kakršne koli posledice;
13. da bo investitorja in naročnika sproti pisno obveščal o vseh spremembah in novonastalih situacijah, ki bi lahko vplivale na izvajanje pogodbenih del in bo sprotno odziven;
14. pri ponujenih rešitvah upošteval navodila investitorja in naročnika, upoštevajoč tudi kriterije ekonomičnosti ter kasnejše uporabe objekta;
15. da bo dela opravljal v skladu s terminskim planom izvajalcev GOI del in sicer v delovnem času izvajalcev gradbeno obrtniških in inštalacijskih del, ter da bo storil vse, kar spada v obseg prevzetih obveznosti, da bi bili dogovorjeni roki izpolnjeni;
16. da bo zastopal in ščitil interese investitorja in naročnika v skladu z poslovnimi odločitvami;
17. da bo predlagal ukrepe in rešitve v primeru nastalih zapletov ali problematik vezanih na izvedbo del po gradbenih pogodbah (tehničnih, časovnih, finančnih, pravnih, …);
18. da ne bo sprejemal odločitev o spremembah brez seznanitve in odobritve investitorja in naročnika;
19. angažiral po potrebi na svoje stroške strokovnjake za vsa dela, ki so predmet te pogodbe vključno s strokovno usposobljeno osebo, ki bo v fazi zaključevanja objekta (izvedbe obrtniško inštalacijskih del) vsakodnevno kontrolirala in skrbela za kakovost izvedenih obrtniških in inštalacijskih del;
20. tolmačil investitorju in naročniku vse nejasnosti iz obsega pogodbenih storitev;
21. izvršieval pogodbene storitve gospodarno v korist investitorja in naročnika;
22. na svoje stroške in v roku, ki ga dogovori z investitorjem in naročnikom, izvršil dopolnitve in spremembe prevzetega obsega storitev, če se ugotovi, da je izvajalec opravil prevzete storitve pomanjkljivo;
23. varoval poslovno skrivnost investitorja in naročnika in njegovih partnerjev, kakor tudi tajnost vseh tehničnih podlog, tehnoloških postopkov ter ostalih informacij naročnika in njegovih partnerjev;
24. da bo pravočasno in pismeno zahteval potrebne podloge za nemoteno in ažurno delo ter izvajal tekočo pisno komunikacijo s predstavniki investitorja in naročnika;
* da bo v okviru svojih obveznosti po tej pogodbi delal vestno s skrbnostjo in odgovornostjo dobrega gospodarja, z uporabo vseh svojih znanj in izkušenj ter pravil stroke in poslovne etike, ter bo s tem na najboljši način vedno in v vsakem času zaščitil investitorja in naročnika in ravnal v njegovem interesu;
* da bo sodeloval z izvajalci in drugimi subjekti ter pripravil vso potrebno dokumentacijo na podlagi katere bo možno predati izvedena dela;
* da bo arhiviral vso dokumentacijo, vključno z vso časovno opredeljeno fotodokumentacijo in vodil evidenco dogodkov, aktivnosti, sprememb oz. dopolnitev projekta, ki bo na vpogled investitorju in naročniku in jo bo ob zaključku del tudi izročil investitorju in naročniku;
* da bo pripravil program zagotavljanja kvalitete materialov in izvajanja del (notranja - izvajalec in zunanja - investitor kontrola), ki je bil predmet razpisa v skladu s terminskim in finančnim planom izvajalca GOI del;
* izvajalec gradbenega nadzora po GZ (odgovorni nadzornik) zagotavljal vsakodnevno prisotnost na gradbišču in vpis v gradbeni dnevnik - kršitev predmetne določbe lahko predstavlja razlog za prekinitev predmetne pogodbe;
* da bo v vsakem trenutku sodeloval z naročnikom;
* pregledovati in potrjevati verodostojnost posamezne začasne situacije in končno obračunsko situacijo in protokole evidentiranih sprememb,
* pregledati, po potrebi zahteva dopolnitve s strani izvajalca in pisno potrdi skladnost Dokazila o zanesljivosti objekta,
* sproti obveščati investitorja in naročnika o aktivnostih na projektu ter pošiljati enkrat mesečno pisno poročilo o stanju del na objektu za pretekli mesec.

**8. člen**

**Naročnik se obvezuje:**

1. da bo pred začetkom del izvajalcu predložil vse zahtevane in dosegljive potrebne podatke za izvedbo predmeta pogodbe;
2. sodelovati z izvajalcem in mu v dogovorjenih rokih dati na razpolago vso obvezno dokumentacijo in informacije, ki jih potrebuje za izvedbo storitev po tej pogodbi;
3. da bo tekoče spremljal izvajanje pogodbenih del in po potrebi potrjeval predlagane spremembe;
4. tekoče obveščati izvajalca o vseh spremembah in novo nastalih situacijah, ki bi lahko vplivale na izvršitev storitev;
5. storitve iz te pogodbe plačevati v dogovorjenih rokih skladno z določili te pogodbe;
6. varovati kot poslovno skrivnost vse podatke, ko jih izve od izvajalca del, ki se nanašajo na izvedbo te pogodbe, če to izvajalec zahteva;
7. da bo izvajal svoje aktivnosti vezano na pravice naročnika.

**9. člen**

**Splošno:**

Izvajalec je dolžan pravočasno zahtevati vse potrebne podloge za opravljanje del po tej pogodbi in jih takoj po prejemu preveriti v smislu popolnosti in pravilnosti. Vse nepravilnosti in odstopanja morajo biti nemudoma sporočene investitorju in naročniku.

Predaja pogodbenih del na podizvajalca je dovoljena izvajalcu samo s pismenim privoljenjem naročnika. Pri predaji del na podizvajalca ostajajo vse pogodbene obveznosti med naročnikom in izvajalcem nespremenjene. Izvajalec pri predaji del na podizvajalca nosi sam polno odgovornost za izpolnitev vseh pogodbenih obveznosti, enako kakor da bi ta dela opravil sam.

Vse spremembe dogovorjenega obsega prevzetih storitev ali spremembe dogovorjenih tehničnih rešitev ali postopkov, ki jih nadzira izvajalec del po pogodbi, morajo biti potrjene s strani investitorja in naročnika.

V primeru bistvene spremembe obsega investicije, na katero pogodbeni stranki nimata vpliva, se o novih pogojih stranki dogovorita z dodatkom k tej pogodbi skladno z veljavno zakonodajo javnega naročanja.

# VI. ViŠja sila in razlogi naročnika za zamudo

**10. člen**

Izvajalec ne odgovarja za zamudo pri izročitvi predmeta pogodbe ali fazah pogodbenega dela, če je ta nastala iz razlogov, na katere izvajalec del po tej pogodbi ni mogel vplivati (višja sila, razlogi na strani naročnika).

Naročnik ne odgovarja za zamudo pri uvedbi v posamezne faze pogodbenega dela ali plačilih, če je ta nastala iz razlogov, na katere naročnik ni mogel vplivati (zlasti: višja sila, neizbira izvajalca GOI del ob izvedenem javnem razpisu, nepridobitev finančnih sredstev za realizacijo projekta, sprememba poslovnih in finančnih načrtov naročnika).

Za višjo silo štejejo vsi nepredvideni dogodki, ki preprečujejo izvajanje pogodbenih obveznosti in jih za višjo silo priznava sodna praksa. V primeru višje sile se pogodbeni roki ustrezno podaljšajo za čas trajanja višje sile, vendar le v primeru, če ti dogodki, ki predstavljajo višjo silo, vplivajo na neizpolnjevanje pogodbenih obveznosti. Pomanjkanje strokovno usposobljenih delavcev izvajalca se ne šteje za dogodke, ki so višja sila. Za primere višje sile veljajo le dogodki, ki jih ni mogoče predvideti ali se jim izogniti.

Rok izvedbe pogodbenih del se lahko podaljša izključno v primerih, ki niso posledica ravnanja izvajalca, kot so:

* naravni dogodki (požar, povodenj, potres, slabo vreme nenavadno za letni čas in kraj, v katerem se dela izvajajo),
* vojna,
* ukrepi pristojnih organov,
* pogoji za izvajanje del, ki niso bili predvideni v razpisu in pogodbi.

Izvajalec mora takoj po zaključku katerega od teh razlogov to pisno sporočiti, napovedati dokumente, ki jih bo predložil kot dokaz ter naročniku podati utemeljitev ter predlagati podaljšanje roka za dokončanja del.

Objektivne okoliščine zaradi katerih nastane morebitna potreba po podaljšanju roka, mora naročnik potrditi najkasneje v roku 15 dni potem, ko je izvajalec pisno zahteval podaljšanje roka in predložil vso napovedano dokumentacijo za utemeljitev.

Smiselno se te določbe uporabljajo tudi za naročnika v primeru zamude iz razlogov višje sile ali drugih razlogov. Rok izvedbe pogodbenih del se lahko podaljša tudi iz razlogov, ki so na strani naročnika.

Izvajalec in naročnik morata v primerih višje sile storiti vse za odstranitev oziroma ublažitev težav in predvidene škode ter se o tem, če je mogoče, tekoče predvsem pisno obveščati.

Roki, ki jih zaradi pojava višje sile ni mogoče izpolniti, se bodo podaljšali za čas trajanja višje sile. Če bi višja sila trajala dlje kot 30 dni, bosta izvajalec in naročnik s pogajanji poiskala način ureditve posledic višje sile.

Če stranki v primeru višje sile, ki traja dlje časa oziroma več kot 60 dni, ne bi mogli najti sporazumne rešitve, lahko naročnik v celoti ali delno odstopi od pogodbe. Za izvedbo odstopa se uporabijo veljavna zakonita določila in smiselno določila te pogodbe.

**VII. Predstavniki pogodbenih strank**

**11. člen**

Pooblaščeni predstavnik naročnika za dela po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pooblaščeni predstavnik izvajalca za dela po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Gradbeni nadzor skladno z GZ in pogoji razpisa:

Odgovorni nadzornik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Po potrebi:*

* + *odgovorni nadzornik za gradbena in obrtniška dela \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*
	+ *odgovorni nadzornik za strojno instalacijska dela \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*
	+ *odgovorni nadzornik za elektro instalacijska dela \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*
	+ *odgovorni nadzornik geotehničnih del*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Predstavniki izvajalca so dolžni ves čas trajanja pogodbe neposredno sodelovati s predstavniki investitorja in naročnika in se vsakodnevno tekoče odzivati investitorju in naročniku. V primeru odsotnosti posameznika mora izvajalec zagotoviti ustrezno strokovno usposobljeno zamenjavo oz. namestnika.

Predstavniki investitorja in naročnika sodelujejo s pooblaščenimi predstavniki izvajalca ves čas trajanja pogodbe, predstavniki izvajalca nudijo vse potrebne podatke, ki so jih dolžni dati na podlagi obveznosti iz te pogodbe.

O morebitnih spremembah predstavnika izvajalca ali odgovornih nadzornikov se morata pogodbeni stranki pisno dogovoriti. Pri tem morata zagotoviti, da zaradi sprememb ne bo prišlo do zastoja pri delu.

V primeru, da naročnik ni zadovoljen z opravljanjem storitev posameznega odgovornega nadzornika ali predstavnika po tej pogodbi, mora to pisno sporočiti izvajalcu z zahtevo za zamenjavo in navedbo razlogov. V tem primeru bo izvajalec zagotovil ustrezno strokovno zamenjavo najkasneje v roku 3 dni od prejema pisnega obvestila.

Naročnik si pridržuje pravico prekiniti pogodbo v primeru, da izvajalec zamenja predstavnika ali posameznega odgovornega nadzornika brez predhodnega soglasja naročnika ali da naročnik dva dogovorjena predstavnika izvajalca utemeljeno zavrne ali da izvajalec v roku 3 dni ne zagotovi ustrezne zamenjave.

# VIII. POSLOVNA skrivnost

**12. člen**

Izvajalec in naročnik se strinjata, da so informacije, znanja in tehnologije, ki so predmet te pogodbe poslovna skrivnost. Zato se obvezujeta, da bosta naredila vse, da zaščitita te podatke pred nepooblaščenimi ali tretjimi osebami, pri čemer naročnika zavezujeta k posredovanju informacij javnega značaja zakonodaja o dostopu do informacij javnega značaja in zakonodaja o medijih.

Izvajalec se zavezuje varovati poslovno skrivnost naročnika, investitorja in njegovih partnerjev.

Izvajalec se strinja, da brez pismenega soglasja ne bo podajal medijem ali osebam, ki so z posameznimi mediji povezani nikakršnih informacij o poteku in stanju projekta.

Določila iz tega člena veljajo tudi v primeru prenehanja veljavnosti te pogodbe in po zaključku ter končnem prevzemu objekta.

**IX. Pogodbena kazen IN ODŠKODNINA**

**13. člen**

Izvajalec je odgovoren za škodo, ki bi nastala naročniku zaradi napačne, nestrokovne, nepravočasne ali nepopolne presoje, kakor tudi za morebitno škodo, ki bi nastala zaradi oddaje del drugim izvajalcem, kot tudi za vse ostale svoje postopke, ki bi na kakršenkoli drug način imela za posledico oškodovanje naročnika.

Ta odgovornost se uveljavlja predvsem v primeru, ko izvajalec po svoji krivdi zamuja pri opravljanju del po tej pogodbi glede na termine, razvidne iz terminskega plana, ali pa se izkaže, da delo ni izvedeno po pravilih stroke in dobrega gospodarjenja in je zaradi tega nastala škoda naročniku, ali pa je za ta dela potrebno angažirati drugega izvajalca.

V primeru prekoračenja končnega pogodbenega roka za izvedbo storitev določenih s to pogodbo, ki bodo nastale iz razlogov na strani izvajalca ter v katere naročnik ne bo izrecno pisno privolil, bo izvajalec za vsak zamujeni dan plačal naročniku pogodbeno kazen v višini 5 promilov pogodbene vrednosti, vendar največ do višine 5 odstotkov pogodbene vrednosti.

Pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

Naročnik bo izvajalca v primeru, ko le-ta ne bo izpolnjeval svojih obveznosti v skladu s pogodbenimi določili, pismeno opozoril in ga pozval, da v dodatnem roku svoje delo prilagodi svojim pogodbenim obveznostim.

Če izvajalec, kljub pismenemu opozorilu naročnika in postavljenemu dodatnemu roku za izpolnitev, zamuja z izdelavo posameznih del za več kot 5 dni po pismenem opozorilu naročnika, ima naročnik pravico oddati izdelavo tega drugemu izvajalcu.

**X. PRENEHANJE POGODBE**

**14. člen**

To pogodbo lahko naročnik pismeno odpove – razdre s takojšnjim rokom prenehanja v primerih neizpolnitve pogodbenih obveznosti izvajalca kot jih določajo posamezni členi pogodbe.

Pogodbo lahko naročnik razdre brez določitve naknadnega roka za dokončanje pogodbenih del, v kolikor oceni, da ne bo možna realizacija del po tej pogodbi v načrtovanih okvirih ali v primerih, ki jih določajo posamezni členi te pogodbe, zlasti pa v primeru, ko izvajalec prekorači rok določen za posamezno storitev v potrjenem terminskem planu za več kot 10%.

V tem primeru ima izvajalec pravico obračunati vsa že izvršena dela od zadnjega plačila do dneva razdrtja te pogodbe, pod pogojem, da izvajalec v roku 48 ur po obvestilu o odpovedi pogodbe preda v potrditev naročniku dokazilo o opravljenih delih, vse ostale materiale ter pogodbeno dogovorjeno dokumentacijo in gradiva.

Neizpolnjevanje obveznosti iz zadnje alineje 7. člena je lahko razlog za razvezo in odpoved pogodbenih del, pri čemer je izvajalec upravičen do plačila zaključenih izvedenih del.

Pogodba prav tako preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

**XI. Zavarovanje IZVAJALČEVIH OBVEZNOSTI**

**ZA DOBRO IZVEDBO DEL**

**15. člen**

Izvajalec mora najkasneje v desetih dneh od prejema izvoda podpisane pogodbe s strani naročnika, kot pogoj za veljavnost pogodbe naročniku izročiti finančno zavarovanje za dobro izvedbo pogodbenih obveznosti v naslednji obliki:

|  |  |  |
| --- | --- | --- |
| Vrsta zavarovanja | Vrednost in valuta | Veljavnost(od / do) |
| Podpisana in žigosana bianco menica skupaj s pooblastilom za izpolnitev ali poroštvo. | *10% skupne pogodbene vrednosti z DDV* | od začetka veljavnosti pogodbe /do 20 mesecev od podpisa pogodbe |

Naročnik lahko unovči finančno zavarovanje v naslednjih primerih:

* + - * če izvajalec storitve ne opravi v skladu z zahtevami pogodbe ali s specifikacijami;
			* če naročnik razdre pogodbo zaradi kršitev ali zamude na strani izvajalca;
			* če izvajalec objavi nesolventnost, prisilno poravnavo ali stečaj;
			* če izvajalec krši zaupnost podatkov;
			* če izvajalec brez dogovora z naročnikom odstopi od pogodbe in razlogi za to niso na naročnikovi strani.

Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.

Če naročnikova škoda presega znesek finančnega zavarovanja, lahko naročnik zahteva razliko povrnitve nastale škode od izvajalca v celoti.

**XIII. KONČNE DOLOČBE**

**16. člen**

Pogodbeni stranki bosta morebitne spore reševala sporazumno. V nasprotnem primeru je za spore, ki nastanejo iz te pogodbe, pristojno stvarno pristojno sodišče po sedežu naročnika.

**17. člen**

Nična je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

1. pridobitev posla ali
2. za sklenitev posla pod ugodnejšimi pogoji ali
3. za opustitev dolžnega nadzora nad izvajanjem pogodbenih obveznosti ali
4. za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

Izvajalec s podpisom te pogodbe izjavlja, da je uredil vse potrebno skladno z Zakonom o varstvu in zdravju pri delu (Ur. l. RS, št. 43/2011) za zavarovanje svojih zaposlenih, ki bodo sodelovali na tem projektu. Izvajalec je med drugim dolžan imeti vzpostavljeno tudi zavarovanje splošne civilne odgovornosti za svoje zaposlene delavce, ki bodo sodelovali pri izvedbi te pogodbe in v celoti odškodninsko odgovarja v primeru poškodb pri delu.

**18. člen**

Ta pogodba je podpisana v 2 (dveh) enakih izvodih, od katerih prejme vsaka pogodbena stranka po 1 (en) izvod.

Morebitne spremembe in dopolnitve te pogodbe so veljavne le v pisni obliki.

**19. člen**

Ta pogodba je sklenjena ko jo podpišeta obe pogodbeni stranki.

|  |
| --- |
| **Predčasna odpoved pogodbe** |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti.
 | 1. Z dnem unovčenja finančnega zavarovanja.
 |
| 1. Neutemeljena zavrnitev naročila s strani izvajalca, odstopanje od naročenega načina izvedbe ali nekvalitetno oziroma nepravilno opravljena storitev.
 | Ad 2, 3, 4, 5, 6) Z dnem, ko izvajalec prejme obvestilo o odpovedi pogodbe. |
| 1. Zamuda izvajalca ali napake pri izvedbi, ki bistveno zmanjšajo pomen posla.
 |
| 1. Dosežek maksimalne višine pogodbene kazni.
 |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.
 |
| 1. V primerih določenih v 96. členu ZJN-3.
 |  |
| 1. Če naročnik za tekoče leto nima zagotovljenih finančnih sredstev.
 | 1. 2 meseca od prejema pisnega obvestila.
 |
| 1. Če naročnik ne poravna zapadlih obveznosti.
 | 1. Po preteku 30 dni od obvestila naročniku.
 |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.
 | 1. Z dnem, ko nasprotna stranka prejme obvestilo o odpovedi pogodbe.
 |
| 1. Dogovorno med obema strankama.
 | 1. Po poravnavi medsebojnih obveznosti iz pogodbe.
 |

|  |  |
| --- | --- |
|  |  |
| **Naročnik** |  | **Ponudnik/Izvajalec** |
| Splošna bolnišnica "dr. Franca Derganca" Nova GoricaUlica padlih borcev 13A5290 Šempeter pri Gorici |  |  |
| Šempeter pri Gorici, dne |  |  , dne |
| Podpisnik: prim. Nataša Fikfak, dr. med., spec. int. med. in hemat. |  | Podpisnik: |